Удзел Беларусі ў Сусветнай выстаўцы “ЭКСПА-2010” у Шанхаі пашырыць супрацоўніцтва з КНР, умацуе імідж нашай краіны на міжнароднай арэне, будзе садзейнічаць рэалізацыі навуковых, эканамічных, культурных інтарэсаў дзяржавы ў свеце. Пра гэта заявіў Прэм’ер-міністр Сяргей Сідорскі на пасяджэнні Прэзідыума Савета Міністраў, дзе разглядаўся ход падрыхтоўкі Нацыянальнай экспазіцыі Беларусі да “ЭКСПА-2010”. Таксама, па словах Прэм’ера, чакаецца, што выстаўку наведае Прэзідэнт краіны Аляксандр Лукашэнка.